CELEX: 22020D0921
Language: hr
Date: 2019-02-08 00:00:00
Title: Odluka Zajedničkog odbora EGP-a br. 2/2019 od 8. veljače 2019. o izmjeni Priloga I. (Veterinarska i fitosanitarna pitanja) Sporazumu o EGP-u [2020/921]

16.7.2020   
               
               
                  HR
               
               
                  Službeni list Europske unije
               
               
                  L 228/3
               
            
         ODLUKA ZAJEDNIČKOG ODBORA EGP-A br. 2/2019
         od 8. veljače 2019.
         o izmjeni Priloga I. (Veterinarska i fitosanitarna pitanja) Sporazumu o EGP-u [2020/921]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena uredba Komisije (EU) 2018/1550 оd 16. listopada 2018. o produljenju odobrenja benzojeve kiseline kao dodatka hrani za životinje za odbijenu prasad i svinje za tov i stavljanju izvan snage uredaba (EZ) br. 1730/2006 i (EZ) br. 1138/2007 (nositelj odobrenja DSM Nutritional products Ltd) (1) treba se uključiti u Sporazum o EGP-u.
                  
               
                     (2)
                  
                  
                     Provedbenom uredbom (EU) 2018/1550 stavljaju se izvan snage provedbene uredbe (EZ) br. 1730/2006 (2) i (EZ) br. 1138/2007 (3), koje su uključene u Sporazum o EGP-u i koje se stoga trebaju isključiti iz njega.
                  
               
                     (3)
                  
                  
                     Ova se odluka odnosi na zakonodavstvo o hrani za životinje. Zakonodavstvo o hrani za životinje ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je utvrđeno u sektorskim prilagodbama Priloga I. Sporazumu o EGP-u. Ova se Odluka stoga ne primjenjuje na Lihtenštajn.
                  
               
                     (4)
                  
                  
                     Prilog I. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Poglavlje II. Priloga I. Sporazumu o EGP-u mijenja se kako slijedi:
            
                        1.
                     
                     
                        Iza točke 262. (Provedbena uredba Komisije (EU) 2018/1039) umeće se sljedeća točka:
                        
                                    „263.
                                 
                                 
                                    
                                       32018 R 1550: Provedbena uredba Komisije (EU) 2018/1550 оd 16. listopada 2018. o produljenju odobrenja benzojeve kiseline kao dodatka hrani za životinje za odbijenu prasad i svinje za tov i stavljanju izvan snage uredaba (EZ) br. 1730/2006 i (EZ) br. 1138/2007 (nositelj odobrenja DSM Nutritional products Ltd) (SL L 260, 17.10.2018., str. 3.).”
                                 
                              
                  
                        2.
                     
                     
                        Briše se tekst točaka 1.zzzc (Uredba Komisije (EZ) br. 1730/2006) i 1.zzzz (Uredba Komisije (EZ) br. 1138/2007).
                     
                  
         
            Članak 2.
            Vjerodostojni su tekstovi Provedbene uredbe (EU) 2018/1550 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 9. veljače 2019. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 8. veljače 2019.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 260, 17.10.2018., str. 3.
         
            (2)  SL L 325, 24.11.2006., str. 9.
         
            (3)  SL L 256, 2.10.2007., str. 8.
         
            (*1)  Ustavni zahtjevi nisu navedeni.